als_Latn dik_Latn sag_Latn
25.03.2008, - E Martë
Ministri i arsimit z Enver Hoxhaj, në Gjakovë promovoi nismën qeveritare për ti thënë stop braktisjes së shkollimit
Inkurajohen nxënësit që të vazhdojnë shkollimin
MASHT do të kërkoi ndihmën e Bankës Botërore që pas një studimi të hartoi dhe implementoi strategjinë e parandalimit të braktisjes. Për zero tolerancë nevojitet angazhim i spektrit të gjerë të shoqërisë. Aktualisht llogaritet se 9037 nxënës kanë braktisur shkollimin.
Ministri i arsimit z Enver Hoxhaj i shoqëruar nga këshilltarët Enver Buqaj dhe Nehat Mustafa si dhe përfaqësuesit e organizatës katolike për ndihmë CRS, vizituan komunë e Gjakovës përkatësisht familjet e nxënësve që kanë braktisur shkollimin. Qëllimi i kësai vizite ishte pomovimi i nismës së MASHT për parandalimin e braktisjes së shkollimit.
Është koha kur duhet të mësoim ta respektojmë të drejtën për arsim ,të respektojmë ligjin. Në vitin 2004 numri I nxënësve që braktisën shkollimin ishte 4141, kurse në vitin shkollorë 2006/07 I kemi 9037. Kjo është shqetësuese. Gjakova ka evidentuar 392 raste. Nga këtu po fillojmë ti themi stop braktisjes së shkollimit, ka thënë ministri Hoxhaj në takim me kryetarin e komunës së Gjakovës z Pal Lekaj. Në vazhdim ministri i arsimit tha se problemi do të adresohet edhe në organet qendrore të vendit . Do të kërkoi edhe ndihmën e Bankës Botërore (BB) që të hartoimë dhe implementojmë një projekt strategjik për parandalim të braktisjes. Ky projekt do të bazohej në të dhënat nga terreni. Këtë çështje do ta shtroi edhe në konferencën e donatorëve. MASHT do të angazhohet për zero tolerancë ndaj braktisjes, për gjithëpërfshirje dhe arsim inkluzv theksoi ministri, Hoxhaj. Ministri Hoxhaj ka përgëzuar administratën e komunës së Gjakovës për tubimin e të dhënave të sakta për numrin e braktisjes.Kjo nuk mund të thuhet për komunat tjera. Nuk mund të themi saktë se cila është gjendja atje, prandaj dhe po e nisim këtu këtë proces ka thënë ministri Hoxhaj. Bashkëbiseduesit vlerësuan se shkaqet dhe arsyet e braktisjes janë nga më të ndryshmet, si ato sociale, ekonomike, mungesa e vetëdijes për rëndësinë e shkollimit,mos kujdesi duhur I prindërve,vendbanimet e largëta, transporti, mungesa e perspektivës dhe motivimit,etj. Gjatë bisedës u shtrua edhe nevoja e funksionalizimit të këshillit të prindërve, nevoja për pedagogë dhe psikologë të cilët do të ndikonin pozitivisht në këtë drejtim. Kryetari komunës së Gjakovës z Pal Lekaj ka shfaqë gatishmërinë që të ndihmojë familjet që ekonomikisht nuk mund e përballojnë shkollimin e fëmijëve të tyre. Ministri Hoxhaj dhe kryetari Lekaj me bashkëpunëtorë vizituan familjen Kamberi fëmijët e të cilëve nuk kanë mundësi të shkollohen. Me ketë rast ministri inkurajoi nxënësit që të vazhdojnë shkollimin duke ju premtuar se në të ardhmen institucionet shtetërorë do të kujdesën më shumë për ta .Këtë e pohoi edhe kryetari Lekaj. Në Gjakovë ministri i arsimit ka vizituar edhe shkollën fillore “Yll Morina “,nxënësit e të cilës kishin përgatitur projektin për një qasje më ndryshe ndaj fëmijëve me nevoja të veçanta. Ata shfaqën idenë për mundësinë e kyçjes së këtyre nxënësve me moshatarët e tyre në arsimin e rregullt. Në këtë prezantim ishte edhe z. Besim Beqaj, kryetari i Odës Ekonomike të Rrepublikës së Kosovës, në cilësinë anëtarit të bordit të CIVITAS –it i cili e ka ndihmuar këtë projekt të nxënësve.
<<< Kthehu prapa |
Shtyp këtë artikull |
Dërgo me email |
A
A
A
Share
als_Latn als_Latn als_Latn als_Latn als_Latn als_Latn als_Latn als_Latn als_Latn ilo_Latn ilo_Latn ilo_Latn eng_Latn